दूसरों के साथ सम्बद्ध हो जाइए EQ के व्यावहारिक उपयोग
जब बात इमोशनल इंटेलिजेंस की हो तब खुला दिमाग और मनमोहन साथ साथ होते हैं। बुद्धि का छोटापन सामान्यतः कम EQ का संकेत होता है। जब आपका मस्तिष्क समझदारी और आंतरिक विचारशीलता के कारण खुला होता है, तब संघर्षों का सामना शांति और आत्मविश्वास के साथ करना, आसान हो जाता है। आप, स्वयं को सामाजिक रूप से अधिक चेतन पाएंगे और नई संभावनाएँ भी आपके सामने आएंगी। अपने EQ के इस पक्ष को मजबूत करने के लिए इन पर विचार करिए:   रेडियो या टी वी पर वाद विवाद सुनिए। तर्क के दोनों पक्षों पर विचार करिए और उन सूक्ष्मताओं पर ध्यान दीजिये जिन का गहन निरीक्षण करने की आवश्यकता है। जब कोई दूसरा व्यक्ति भावनात्मक रूप से आपके जैसी प्रतिक्रिया नहीं देता है, तब विचार करिए कि ऐसा क्यों है, और उसको उनके दृष्टिकोण से देखने का प्रयास करिए। समानुभूति का अर्थ है, यह समझ पाना कि दूसरे कैसा महसूस कर रहे हैं और उनकी भावनाओं को उनके साथ बांटना। सक्रिय श्रोता होने से और लोगों की बात ध्यान से सुनने से आपको उनकी भावनाओं को समझने में सहायता मिलेगी। जब आप उस सूचना का इस्तेमाल अपने निर्णयों को और  सम्बन्धों को सुधारने में करते हैं, तब यह इमोशनल इंटेलिजेंस का लक्षण होता है।  समानुभूति में सुधार के लिए, दूसरे व्यक्ति के जूते पहन कर तो देखिये। सोचिए कि यदि आप उनकी परिस्थिति में होते तो आपको कैसा लगता। सक्रिय रूप से विचार करिए कि उनके अनुभवों से गुजरना, कैसा लगेगा और सहायता और परवाह करने से कैसे उनकी परेशानियाँ कम हो सकती हैं। जब आप किसी को भावनाओं के ज्वार में देखिये, तब स्वयं से पूछिये, “उन्हीं परिस्थितियों में मेरी प्रतिक्रिया क्या होती?” लोगों की बातों में वास्तव में रुचि रखिए ताकि आप संवेदनापूर्ण ढंग से प्रतिक्रिया व्यक्त कर सकें। अपने विचारों को भटकने देने के स्थान पर, प्रश्न पूछिये, और जो वे कह रहे हैं उसका संक्षिप्तीकरण करिए ताकि आप बातचीत में शामिल दिखें। लोगों के चेहरे को पढ़ कर तथा उनके अन्य हाव भावों को देख कर उनकी बात के छुपे हुये मतलब निकालने को और उनकी वास्तविक भावनाओं को जान लेने को, महत्व दीजिये। अक्सर, लोग जो कहते हैं, उनके चेहरे को देखने से पता चल जाता है कि उसका अर्थ वही नहीं है। प्रयास करिए कि आप की पर्यवेक्षण की क्षमताएँ बढ़ें और लोगों के भावों के सम्प्रेषण के छुपे तरीकों को भी आप पहचान सकें।  यदि आप सुनिश्चित नहीं हैं कि आपमें चेहरे को पढ़ पाने की उतनी क्षमता है, तब यह जानने के लिए, कि सुधार की गुंजाइश कहाँ पर है, यह एक क्विज ले कर देखिये।  व्यक्ति के बात करने के लहजे से भी पता चल जाता है। ऊंची आवाज़ से पता चल जाता है कि व्यक्ति परेशान है। जहां तक EQ का प्रश्न है, दूसरों की भावनाओं को समझ पाना केवल आधी लड़ाई जीतने का बराबर है; आपको यह भी समझना है कि दूसरों पर आपका असर क्या पड़ रहा है। आप लोगों को परेशान, खुश या नाराज कर देते हैं? जब आप कमरे में घुसते हैं तो वहाँ चल रही बातचीत को क्या होता है?   सोचिए कि आपको किन पैटर्न में परिवर्तन की आवश्यकता होगी। यदि आप अपने परिजनों से जल्दी ही झगड़ पड़ते हैं, आपकी गर्लफ्रेंड आपसे बातचीत के दौरान अक्सर रो पड़ती है, या जब आप आस पास होते हैं तब लोग आम तौर पर चुप ही रहते हैं, तब तो शायद आपको अपने नज़रिये में परिवर्तन की आवश्यकता है, ताकि लोगों पर आपका बेहतर भावनात्मक असर पड़ सके। विश्वसनीय मित्रों और परिजनों से पूछिये कि आपके भावनात्मक प्रभाव के बारे में उनके क्या विचार हैं। आपको शायद दूसरों पर पड़ने वाले अपने प्रभावों को पहचान पाने में कठिनाई हो सकती है, मगर वे आपकी सहायता कर सकते हैं। यदि आप कहते तो हैं कि आप ठीक हैं, मगर आपके त्योरीयां चढ़ी होती हैं, तब तो आप ईमानदारी से सम्प्रेषण नहीं कर रहे हैं। अपनी भावनाओं के खुले प्रदर्शन का अभ्यास करिए, ताकि लोग आपको अच्छी तरह से समझ सकें। जब आप परेशान हों, तब लोगों को बताइये, और साथ ही अपनी खुशी और प्रसन्नता भी उनके साथ बाँटिए।  ”स्वयं ही बने रहना” आपको जानने में दूसरे लोगों की सहायता करता है, और वे आप पर तब और भी अधिक विश्वास करते हैं जब वे जान जाते हैं कि आप हैं कौन। मगर यह समझ लीजिये कि इसकी भी एक सीमा है: अपनी भावनाओं पर इतना नियंत्रण रखिए, कि उनसे किसी को ठेस न पहुंचे। जीवन में मानसिक रूप से सक्षम होना महत्वपूर्ण है, मगर भावनात्मक रूप से चतुर होना भी उतना ही आवश्यक है। उच्च इमोशनल इंटेलिजेंस होने से संबंध बेहतर हो सकते हैं और कार्य के अवसर भी अच्छे मिल सकते हैं। इमोशनल इंटेलिजेंस के चार मूल तत्व हैं, जो जीवन को संतुलित बनाए रखने में सहायक होते हैं। इसे पढ़िये और देखिये कि आपमें कहाँ सुधार की संभावनाएँ हैं, और तब उस क्षेत्र में अपना कौशल बढ़ाने के लिए अभ्यास करिए:   स्वयं के संबंध में जागरूकता: अपनी भावनाओं को, जैसी भी हैं, पहचान पाना और उनके मूल कारणों को समझ पाना। स्वयं के संबंध में जागरूकता का अर्थ है अपनी मजबूती और अपनी सीमाओं की जानकारी होना। आत्म प्रबंधन: आत्म संतुष्टि को विलंबित करने की क्षमता, अपनी आवश्यकताओं को दूसरों के साथ संतुलित करना, और स्वयं के प्रयास से आवेग पर नियंत्रण कर पाना। आत्म प्रबंधन का अर्थ है परिवर्तन का सामना कर पाना और फिर उसके लिए प्रतिबद्धता। सामाजिक चेतना: दूसरों के मनोभावों और चिंताओं से एकताल होने की क्षमता, तथा साथ ही सामाजिक संकेतों को समझ कर उनके अनुसार अपने को ढाल लेने कि क्षमता। सामाजिक रूप से सचेत होने का अर्थ है कि किसी भी समूह में अथवा व्यवस्थापन के संदर्भ में सत्ता की गतिशीलता को समझ पाना। संबंध प्रबंधन: लोगों के साथ अच्छे संबंध बना पाना, संघर्ष प्रबंधन, लोगों को प्रेरित एवं प्रभावित करना और स्पष्ट सम्प्रेषण। तनाव बहुत बढ़िया शब्द है जो कि अनेक मनोभावों के कारण उत्पन्न भारी भरकम भावनाओं के लिए उपयोग किया जाता है। जीवन में कठिन परिस्थितियों की भरमार होती है, सम्बन्धों के टूटने से ले कर नौकरी छूटने तक। इनके बीच में अनेक तनाव बढ़ाने वाले कारण होते हैं, जो कि दैनिक जीवन को, जितना वह है, उससे कहीं अधिक, चुनौतीपूर्ण बना देते हैं। यदि आप बहुत तनाव में हैं, तब तो जैसे आप चाहते हैं, वैसे व्यवहार कर पाना कठिन हो जाता है। तनाव से छुटकारा पाने की बढ़िया योजना EQ के सभी पक्षों को सुधार देती है।  तनाव के कारणों का पता लगाइये, और यह भी कि उनमें आराम कैसे मिल सकता है। तनाव से आराम दिलाने के तरीकों की सूची बनाइये, जैसे मित्र के साथ रहना या बाग में टहलना, और फिर उसका भली भांति उपयोग करिए। यदि आवश्यक हो तो सहायता प्राप्त करिए। यदि आपका तनाव अकेले निबटने के विचार से बहुत भारी भरकम लगें तो, किसी चिकित्सक या मनोवैज्ञानिक की सहायता लीजिये जो कि आपको उसका सामना करने के लिए साधन उपलब्ध करवा सकता है (और इस प्रक्रिया में आपका EQ बढ़ाने में आपकी मदद कर सकता है)। जब आप आशावादी होते हैं, तब जीवन में, और दिन प्रतिदिन की वस्तुओं में सौन्दर्य देख पाना और उस भावना को अपने आस पास वालों में फैला पाना सरल होता है। आशावादिता का परिणाम होता है भावनात्मक सुख और बढ़े हुये सुअवसर – लोग आशावादी व्यक्ति के इर्द गिर्द रहना चाहते हैं और यही उन्हें आपकी ओर आकृष्ट करता है, उन सभी संभावनाओं के साथ जो कि बढ़े हुये संबंध आपके लिए लाते हैं।  नकारात्मकता लोगों को लचीलेपन के स्थान पर, क्या कुछ गड़बड़ हो सकता है, इस पर ही ध्यान केन्द्रित करने के लिए प्रेरित करती है। उच्च EQ वाले व्यक्ति जानते हैं कि स्वयं को और अन्य लोगों को सुरक्षित एवं प्रसन्न महसूस कराने के लिए मज़ाक और हास्य का प्रयोग कैसे किया जाये। कठिन समय को निकालने के लिए हास्य का प्रयोग करिए।
खुले दिमाग के और मनभावन बनिए: अपने समानुभूति कौशल की अभिवृद्धि करिए: लोगों के हाव भावों का अध्ययन करिए: देखिये कि लोगों पर आपका क्या असर है: भावनात्मक रूप से ईमानदार रहने का अभ्यास करिए: देखिये कि कहाँ पर सुधार की गुंजाइश है: अपना EQ बढ़ा कर अपने तनाव का स्तर कम करिए: घर पर और काम पर प्रसन्न-चित्त रहिए:
https://www.wikihow.com/Develop-Emotional-Intelligence https://www.wikihow.com/Develop-Emotional-Intelligence
Connecting With Other People Putting EQ to Practical Use